นายกนกกล่าวว่า เร็วๆนี้จะเดินทางไปดูสินค้าอาหารสดต่างๆ อาทิ พืชผัก ผลไม้ และสัตว์ ที่ฟาร์มที่การบินไทยสั่งซื้อไว้ทั้งฟาร์มปิดและฟาร์มเปิด และเมื่อการบินไทยได้ซื้อสินค้าเหล่านี้มาแล้ว ก็จะตรวจ 2 ขั้นตอน โดยผ่านห้องปฏิบัติการทางวิทยาศาสตร์ของการบินไทยเอง และผลจากการตรวจสอบของกรมปศุสัตว์ เพื่อประกอบความมั่นใจต่ออาหารที่จะนำไปเสิร์ฟบนเครื่องบิน นอกจากนี้ จะเข้าไปรับซื้อสินค้าภาคการเกษตรต่างๆตรงถึงมือเกษตรกรทั้งผู้เลี้ยงและผู้ปลูก ซึ่งจะทำให้เกษตรกรมีรายได้สูงขึ้น เพราะไม่ต้องผ่านพ่อค้าคนกลาง ขณะเดียวกันจะทำให้ได้สินค้าราคาถูกลงด้วย